ਐਚ ਵੀ ਆਰ ਆਇੰਗਰ
ਹਰਾਵੂ ਵੈਂਕਟਨਰਸਿੰਘਾ ਵੇਰਦਾ ਰਾਜ "ਐਚ ਵੀ ਆਰ" ਆਇੰਗਰ CIE, ICS (23 ਅਗਸਤ 1902 – 22 ਫਰਵਰੀ 1978) 1 ਮਾਰਚ 1957 ਤੋਂ 28 ਫਰਵਰੀ 1962 ਤੱਕ ਭਾਰਤੀ ਰਿਜ਼ਰਵ ਬੈਂਕ ਦਾ ਛੇਵਾਂ ਗਵਰਨਰ ਸੀ। ਉਹ ਭਾਰਤੀ ਸਿਵਲ ਸੇਵਾ ਦਾ ਮੈਂਬਰ ਸੀ ਅਤੇ ਉਸਨੇ 20 ਅਕਤੂਬਰ 1926 ਤੋਂ ਆਪਣੀਆਂ ਸੇਵਾਵਾਂ ਦੇਣੀਆਂ ਸ਼ੁਰੂ ਕੀਤੀਆਂ ਸਨ। ਉਸਨੂੰ 1941 ਦੇ ਨਵੇਂ ਸਾਲ ਦੇ ਸਨਮਾਨਾਂ ਵਿੱਚ ਕੰਪੇਨੀਅਨ ਆਫ਼ ਦ ਆਰਡਰ ਆਫ਼ ਦਿ ਇੰਡੀਅਨ ਐਂਪਾਇਰ (ਸੀਆਈਈ) ਵਜੋਂ ਨਿਯੁਕਤ ਕੀਤਾ ਗਿਆ ਸੀ। ਰਿਜ਼ਰਵ ਬੈਂਕ ਦੇ ਗਵਰਨਰ ਵਜੋਂ ਨਿਯੁਕਤੀ ਤੋਂ ਪਹਿਲਾਂ, ਉਸਨੇ ਭਾਰਤੀ ਸਟੇਟ ਬੈਂਕ ਦੇ ਚੇਅਰਮੈਨ ਵਜੋਂ ਸੇਵਾ ਨਿਭਾਈ ਸੀ। ਐਚ ਵੀ ਆਰ ਆਇੰਗਰ ਦੇ ਕਾਰਜਕਾਲ ਦੌਰਾਨ, ਭਾਰਤੀ ਸਿੱਕਾ ਪ੍ਰਣਾਲੀ ਪੁਰਾਣੀ ਪਾਈ, ਪੈਸੇ ਅਤੇ ਆਨਾ ਪ੍ਰਣਾਲੀ ਤੋਂ ਆਧੁਨਿਕ ਦਸ਼ਮਲਵ ਸਿੱਕਾ ਪ੍ਰਣਾਲੀ ਵਿੱਚ ਤਬਦੀਲ ਹੋ ਗਈ। ਉਸਦੇ ਕਾਰਜਕਾਲ ਦੌਰਾਨ ਭਾਰਤ ਵਿੱਚ ਪਹਿਲੀ ਵਾਰ ਪਰਿਵਰਤਨਸ਼ੀਲ ਨਕਦ ਰਿਜ਼ਰਵ ਅਨੁਪਾਤ ਅਤੇ ਚੋਣਵੇਂ ਕ੍ਰੈਡਿਟ ਕੰਟਰੋਲ ਦੀ ਸ਼ੁਰੂਆਤ ਕੀਤੀ ਗਈ ਸੀ। ਉਸਨੇ 1962 ਵਿੱਚ ਭਾਰਤ ਸਰਕਾਰ ਤੋਂ ਪਦਮ ਵਿਭੂਸ਼ਣ, ਭਾਰਤ ਦਾ ਦੂਜਾ ਸਭ ਤੋਂ ਵੱਡਾ ਨਾਗਰਿਕ ਸਨਮਾਨ ਪ੍ਰਾਪਤ ਕੀਤਾ। 2002 ਵਿੱਚ ਉਸਦੀ ਜਨਮ ਸ਼ਤਾਬਦੀ 'ਤੇ, ਇੱਕ ਚਿੱਤਰਿਤ ਕਿਤਾਬ, ਸਨੈਪਸ਼ਾਟ ਆਫ਼ ਹਿਸਟਰੀ—ਥਰੂ ਦ ਰਾਈਟਿੰਗਜ਼ ਆਫ਼ ਐਚ.ਵੀ.ਆਰ. ਆਇੰਗਰ, ਜਿਸ ਵਿੱਚ 1962 ਵਿੱਚ ਉਸਦੀ ਸੇਵਾਮੁਕਤੀ ਤੋਂ ਬਾਅਦ ਆਇੰਗਰ ਦੁਆਰਾ ਲਿਖੇ ਲੇਖ ਸ਼ਾਮਲ ਸਨ, ਨੂੰ ਉਸਦੀ ਧੀ ਇੰਦਰਾ ਅਤੇ ਜਵਾਈ ਬਿਪਿਨ ਪਟੇਲ ਦੁਆਰਾ ਸੰਕਲਿਤ ਅਤੇ ਸੰਪਾਦਿਤ ਕੀਤਾ ਗਿਆ ਸੀ।